**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2015,

**ktorým sa dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 377/2004 Z. z. o ochrane nefajčiarov a o zmene a doplnení niektorých zákonov v znení zákona č. 465/2005 Z. z., zákona č. 378/2008 Z. z., zákona č. 461/2008 Z. z., zákona č. 87/2009 Z. z., zákona č. 547/2010 Z. z. a zákona č. 142/2013 Z. z. sa dopĺňa takto:

1. V § 7 sa za odsek 1 vkladá nový odsek 2, ktorý znie:

„(2) Zakazuje sa fajčiť v motorovom vozidle,2c) v ktorom sa nachádza osoba mladšia ako 18 rokov; tým nie je dotknutý zákaz podľa odseku 1 písm. a).“.

Poznámka pod čiarou k odkazu 2c znie:

„2c) § 2 ods. 2 písm. l) zákona č. 8/2009 Z. z. o cestnej premávke a o zmene a doplnení niektorých zákonov.“.

Doterajšie odseky 2 a 3 sa označujú ako odseky 3 a 4.

1. V § 9 sa za odsek 3 vkladá nový odsek 4, ktorý znie:

„(4) Kontrolné orgány uvedené v odseku 1 písm. a) až c), e) a f) bezodkladne oznámia obci zistené porušenia ustanovenia § 7 ods. 2.“.

Doterajší odsek 4 sa označuje ako odsek 5.

1. V § 11 sa odsek 1 dopĺňa písmenom e), ktoré znie:

„e) poruší zákaz fajčenia podľa § 7 ods. 2.“.

1. V § 11 ods. 3 sa za slová „v odseku 1 písm. c)“ vkladajú slová „a e)“.
2. V § 11 ods. 4 sa za slová „odseku 1 písm. a)“ vkladajú slová „a e)“.

**Čl. II**

Tento zákon nadobúda účinnosť 1. januára 2016.